עונת 2019/2020 בליגת המשנה הרוסית בכדורגל

עונת 2019/2020 בליגת הכדורגל הלאומית היא העונה ה-28 של ליגת המשנה הרוסית בכדורגל.

בליגה השתתפו שתי קבוצות מילואים של מועדוני כדורגל מליגת העל (ספרטק-2, קרסנודאר-2), להן אין זכות להעפיל לליגת העל אם תסיימנה באחד משלושת המקומות הראשונים.

טורפדו מוסקבה חזרה לליגה הלאומית אחרי היעדרות של 5 שנים. נפטכימיק חזרה אחרי 2 עונות וטקסטילשצ'יק איוואנובו חזרה אחרי היעדרות של 11 שנים. אליהן הצטרפה צ'ייקה מהכפר פסצ'אנוקופסקויה במחוז רוסטוב, שהעפילה לליגה הלאומית לראשונה בתולדותיה.

בלטיקה קלינינגרד ופאקל וורונז' אומנם היו אמורות לרדת ליגה, אך בשל פירוקה של אנז'י מחצ'קלה, שנשרה מליגת העל וסירובה של סחלין מהליגה השנייה לעלות ליגה, שתי הקבוצות שמרו על מקומן ותמשכנה להתמודד בליגה הלאומית.

בעקבות התפרצות נגיף הקורונה ברוסיה והאיסור על עריכת אירועים המוניים, הליגה הוקפאה וב-30 באפריל 2020 הוחלט לעצור את הליגה: רוטור וולגוגרד וסגניתה חימקי מוסקבה הוכרזו כמעפילות לליגת העל הרוסית בכדורגל בעונת 2020/2021, בעוד טקסטילשצ'יק איוואנובו, פאקל וורונז' ומורדוביה הוכרזו כיורדות לליגה המקצוענית. בנוסף, בעקבות אובדן הכנסות לוץ' ולדיווסטוק ירדה לליגה החובבנית וארמאוויר הורדה לליגה המקצוענית.

אירועים
בעונה זו נשברו כמה שיאים:
נשבר שיא צופים למשחק בתולדות ליגת המשנה הרוסית כאשר 36,219 צופים נכחו בוולגוגרד ארנה במשחק של רוטור וולגוגרד נגד טורפדו מוסקבה.
 חימקי פתחה את העונה עם 11 משחקים ללא הפסד ועם 12 שערים בשלושת המחזורים הראשונים.
 טורפדו מוסקבה הגיעה לרצף של 8 ניצחונות רצופים, ממחזור 6 עד מחזור 13.

במרץ 2020, בעקבות התפרצות נגיף הקורונה ברוסיה, החליטה מנהלת הליגה על השבתת הליגה עד ל-10 באפריל 2020.

באפריל 2020 קבוצת ארמאוויר ירדה מהליגה בעקבות קשיים כלכליים ותתמודד בליגה המקצוענית מעונת 2020/2021. המועדון היה במקום 12 עם 30 נקודות ב-27 משחקים. לדברי נשיא הליגה, התפרצות נגיף הקורונה ברוסיה לא היוותה שיקול בהחלטת הקבוצה, מאחר שהקבוצה נמצאת בקשיים כלכליים עוד מלפני פרוץ המשבר. על פי תקנון הליגה, כל יריבותיה של ארמאוויר במחצית השנייה של העונה מקבלות אוטומטית ניצחונות 0–3 עליה, כולל משחקים שכבר שוחקו. כתוצאה מכך, פאקל וורונז', טורפדו מוסקבה וספרטק-2 מוסקבה (שהפסידה לארמאוויר במחצית השנייה של העונה) קיבלו 3 נקודות נוספות, כך גם טום טומסק (שסיימה בתיקו מול ארמאוויר) תקבל 3 נקודות.

הקבוצות
 קבוצות שהעפילו לליגה הלאומית מהליגה השנייה מסומנות בחץ ירוק מכוון מעלה ().
 קבוצות שירדו מליגת העל לליגה הלאומית מסומנות בחץ אדום מכוון מטה ().
 קבוצות שהיו אמורות לרדת ליגה אך נשארו בליגה, בשל חוסר בעמידה של הקבוצות בתנאי הליגה מסומנות בסמל כדורגל ().

שינויים 
בסיכום עונת 2018/2019 של הליגה הרוסית השנייה, העפילו הקבוצות הבאות לליגת הכדורגל הלאומית:
 "צ'ייקה" (פסצ'אנוקופסקויה) - אלופת אזור "דרום". העפילה לליגה הלאומית לראשונה בתולדותיה.
 "טורפדו" (מוסקבה) - אלופת אזור "מרכז". חזרה לליגה הראשונה אחרי 5 שנות היעדרות.
 "נפטכימיק" (ניז'נקאמסק) - אלופת "אזור אורל והוולגה". חזרה לליגה הראשונה לאחר שתי עונות.
 "טקסטילשצ'יק" (איוואנובו) - אלופת "אזור מערב". חזרה לליגה הראשונה לאחר 11 שנות היעדרות.

בסיכום עונת 2018/2019 באליפות רוסיה, נשרה הקבוצה הבאה לליגה הלאומית:
 "יניסיי", סיימה במקום ה-16 ונשרה לליגה הראשונה לאחר עונה אחת.
 אומנם "אנז'י מחצ'קלה", שסיימה במקום ה-15 בליגת העל הייתה אמורה להתמודד בליגה הראשונה, אך הקבוצה לא עברה את הליכי הרישוי להתמודדות בליגה הלאומית ולא תתמודד בה.

בסיום העונה האחרונה בליגה הלאומית הודחו לליגה השנייה הקבוצות הבאות:
 "טיומן" (טיומן), סיימה במקום 20.
 "זניט-2 סנקט פטרבורג" (סנקט פטרבורג), סיימה במקום 19 בליגה.
 "סיביר" (נובוסיבירסק), סיימה במקום 18 בליגה.
בסיום העונה האחרונה של הליגה הלאומית העפילו לליגת העל הקבוצות הבאות:
 "טמבוב" (טמבוב), אלופת הליגה הלאומית, העפילה לליגת העל בפעם הראשונה בהיסטוריה.
 "סוצ'י" (סוצ'י), סגנית אלופת הליגה הלאומית, שהעפילה לליגה הבכירה לראשונה בתולדותיה.

אומנם על פי תוצאות העונה שתי הקבוצות הבאות היו אמורות לרדת ליגה אך הן שמרו על מקומן בליגה:
 "פאקל" (וורונז'), שסיימה במקום ה-17 הייתה אמורה לחזור לליגה השנייה אחרי 4 עונות, אך בשל פשיטת הרגל של "אנז'י" שמרה על מקומה בליגה.
 "בלטיקה קלינינגרד" שסיימה במקום 16 הייתה אמורה לרדת ליגה, אך שמרה על מקומה לאחר שאלופת "המזרח", סחלין, מהליגה השנייה סירבה להשתתף בליגה הלאומית.

קישורים חיצוניים 
 
 Onedivision.ru - פורטל מידע על הליגה

הערות שוליים 

אירועי ספורט שהושפעו ממגפת הקורונה
2020
תחרויות כדורגל ב-2019